नारायणगढ क्लब विजयी
घरेलु टोली नारायणगढ फुटबल क्लब (एनएफसी) विकास रनिङ सिल्ड आमन्त्रण फुटबलमा बुधबार एन्फा एकेडेमी काठमाडौंलाई सडनडेथमा पराजित गर्दै क्वाटरफाइनल पक्का गरेको हो । 
चितवन — घरेलु टोली नारायणगढ फुटबल क्लब (एनएफसी) विकास रनिङ सिल्ड आमन्त्रण फुटबलमा बुधबार एन्फा एकेडेमी काठमाडौंलाई सडनडेथमा पराजित गर्दै क्वाटरफाइनल पक्का गरेको हो । नारायणगढस्थित क्याम्पाचौरमा भएको खेलमा निर्धारित ९० मिनेटभित्र कुनै गोल हुन सकेन । टाइब्रेकरबाट पनि छिनोफानो नभएपछि सडनडेथका आधारमा टुंग्याएको थियो ।निर्धारित समय गोलरहित भएपछि पेनाल्टी सुटआउटमा दुवैबाट ३–३ गोल भएको थियो । एनफसी र एकेडेमीबाट एक–एक प्रहारलाई गोलकिपरले रोकेका थिए । दुवैको एक–एक प्रहार पोस्ट बाहिर गएको थियो । एन्फाका अञ्जल महर्जनको प्रहार गोलमा परिणत हुन सकेन । म्यान अफ द म्याच एन्फाका गोलकिपर विशाल सुनार भएका छन् । 